Christian Mejdahl

Christian Mejdahl (født 31. desember 1939 på Tvøroyri på Færøyene) er en tidligere, dansk politiker (V).

Han ble født på Tvøroyri på Færøyene, hvor faren var prest 1937–1946, og har siden bodd i Løgstør i Himmerland. Mejdahl tok landbruksutdannelse, og drev melkeproduksjon på Haldrupgård i Oudrup sogn 1965–2000.

Mejdahl var medlem av kommunestyret i Løgstør 1970–1988 og borgermester 1974–1987. Han var valgt til Folketinget fra Nordjyllands amtskrets 1987–2007, etter å ha blitt nominert fra Aars krets. Han hadde det meste av sitt virke i Folketingets finansutvalg og som nestformann i Venstres folketingsgruppe 1990–2001. I 2001 avslo han en ministerpost i Anders Fogh Rasmussens regjering, og ble formann i folketingsgruppen. Etter at Folketingets formann, Ivar Hansen, døde i 2003, besatt Mejdahl denne posten frem til han trådte ut fra Folketinget i 2007.

Utmerkelser 
Mejdahl er innehaver av Dannebrogordenen, Nordstjerneordenen, Eikekroneordenen og Stara Planina-ordenen.

Referanser

Eksterne lenker 
 
 

Folketingsmedlemmer fra Venstre (Danmark)
Folketingsformenn
Borgermestre fra Venstre (Danmark)
Nordstjerneordenen
Dannebrogordenen
Personer fra Vesthimmerlands kommune